"טיים אאוט" המגזין לענייני תרבות, אמנות, מופעים, אוכל ובידור החל באחרונה להוציא מהדורה ירושלמית . במגזין הכרומו המהודר הזה, המתחרה במדריך התרבות והבידור "עכבר העיר" ,ישנו מדור המביא לידיעת הקוראים מופעים ואירועים שניתן לבקר בהם ללא תשלום.
"הקיץ כבר בעיצומו ולכם יש הרבה זמן. אבל לא ממש בא לכם לבזבז כסף. ממסיבות רחוב ועד אקטיביזם פולטי, ממורשת והסטורה ועד פינות חמד בטבע, אספנו עבורכם 50 אופציות לדברים שכדאי לעשות בירושלים בחינם. המוזיאונים, הפסטיבלים , ההופעות, האתרים והשווקים. אם צמד המילים "כניסה חפשית" ערבות לאוזניכם, הכתבה הבאה היא בשבילכם."
בהמשך מפורטים האתרים והאירועים שכדאי לבקר בהם בירושלים והכניסה אליהם היא חפשית, ללא תשלום. החל מבניין בנק ישראל דרך מקומות שבהם אפשר לצפות בחרדים רוקדים ["תוכלו לזהות אותם לפי כל התיירים סביבם המצלמים אותם.."] מעגלי מתופפים בכיכר ציון, המושבה הגרמנית, שוק מחנה יהודה, גן סאקר, יד קנדי ועוד.
בין האתרים והאירועים שהכניסה אליהם היא חינם, מופיע ברשימה גם אוהל המחאה למען גלעד שליט.
מילות ההסבר המלוות את הקטע הן בנימה חיובית. טוב שמעודדים ביקורי הזדהות במקום.
אבל השאלה היא מדוע בחרו עורכי המגזין לשלב את ההמלצה לבקר במקום, ברשימה המציעה אתרים לבילוי ללא תשלום. הרי אוהל המחאה אינו מופע בידור או פולקלור, וגם אינו אמור לשמש אתר לפיקניק משפחתי או מיצג נוף .
לא ראיתי את הכתבה, אבל בציטוט שהבאת כתוב "ממסיבות רחוב ועד אקטיביזם פולטי, ממורשת והסטורה ועד פינות חמד בטבע, אספנו עבורכם 50 אופציות לדברים שכדאי לעשות בירושלים בחינם". כלומר, מאהל שליט הוא אופציה חינמית (ולא מופע) במסגרת אקטיביזם פוליטי, ולא מופע בידור או פולקלור.
תודה על התגובה. כותרת הכתבה כפי שצויין היא: "הארנק נשאר בכיס" והדגש הוא על דברים שניתן לעשות חינם ,בלי תשלום.בנוסף למופעי חינם יש ברשימה הפניות לאתרי נוף, מיצגים ומקומות שונים שיש בהם עניין כמו שוק מחנה יהודה או המושבה הגרמנית.לטעמי אוהל המחאה למען גלעד שליט אינו צריך להיות כלול בקטגוריות האלה, בודאי שלא בהדגשה שהביקור בו הוא חינם.
סה"כ ראוי היה לפרסם אבל בקטגוריה אחרת. אגב, לא מצאתי אירועי אקטיביזם פוליטי ברשימה ,פרט להמלצה ללכת לצפות בהפגנות חרדים כשיהיו.
עם זה אני בהחלט מסכימה.